SOLAR โว ปีนี้พลิกมีกำไร ตุน Backlog อีกเพียบ
SOLAR โว ปีนี้พลิกมีกำไร ตั้งเป้ารายได้ทั้งปี 1.6-2 พันลบ. ตุน Backlog ไม่ต่ำกว่า 1.8 พันลบ. เล็งดึงสถาบันถือหุ้นยาวแทนรายใหญ่
14 มิ.ย. 2559

บริษัท โซลาร์ตรอน จำกัด (มหาชน) หรือ SOLAR เปิดเผยว่า บริษัทคาดว่าปีนี้จะพลิกมีกำไรสุทธิ จากที่ขาดทุนสุทธิราว 60 ล้านบาทในปีที่แล้ว หลังตั้งเป้าหมายปีนี้จะมีรายได้เพิ่มขึ้นมาที่ระดับ 1,600-2,000 ล้านบาท
ขณะที่ปัจจุบันมีปริมาณงานในมือ (Backlog) ที่เซ็นสัญญาไปแล้วมูลค่าไม่ต่ำกว่า 1,787 ล้านบาท ซึ่งจะทยอยรับรู้รายได้เข้ามาอย่างต่อเนื่อง และในอนาคตจะมีงานใหม่ ๆ เพิ่มขึ้นรวมถึงมียอดขายแผงโซลาร์เซลล์ ที่มีคำสั่งซื้อเข้ามาอย่างต่อเนื่อง ก็จะส่งผลดีต่อผลประกอบการของบริษัท
นอกจากนี้ บริษัทยังเตรียมจะออกไปนำเสนอข้อมูล (โรดโชว์) ในต่างประเทศ เพื่อดึงนักลงทุนสถาบันเข้าถือหุ้นบริษัทระยะยาว แทนผู้ถือหุ้น 2 รายใหญ่ที่ถอนตัวออกไปก่อนหน้านี้ด้วย